**Matthijs de Ligt** (s. 12. elokuuta 1999 Leiderdorp) on alankomaalainen jalkapalloilija, joka edustaa Bayern Müncheniä ja Alankomaiden maajoukkuetta. De Ligt on Ajaxin kasvatti.

Ura
---

### Seuraura

#### Ajax

De Ligt liittyi Ajaxin junioriakatemiaan 9-vuotiaana. Debyyttinsä aikuisten tasolla de Ligt teki 8. elokuuta 2016 Ajaxin reservijoukkue Jong Ajaxin riveissä. Myöhemmin varsinaisen Ajax-debyyttinsä hän teki 21. syyskuuta 2016 cup-ottelussa. Keväällä 2017 de Ligt pelasi myös 
Eurooppa-liigan loppuottelussa Manchester Unitedia vastaan.

Vuonna 2018 de Ligtistä tuli vain 18-vuotiaana Ajaxin historian kaikkien aikojen nuorin kapteeni. 

17. joulukuuta 2018 de Ligt voitti Euroopan lahjakkaimman alle 21-vuotiaan jalkapalloilijan Golden Boy-palkinnon. Kaudella 2018–19 de Ligt pelasi Ajaxin paidassa kaikki seurajoukkuekilpailut laskettuna yhteensä 55 ottelua. De Ligt teki 16. huhtikuuta 2019 Mestarien liigan puolivälierässä Juventusta vastaan voittomaalin, joka vei Ajaxin Mestarien liigan välieriin 22 vuoden tauon jälkeen. Kauden 2018–19 päätteeksi de Ligt johdatti Ajaxin Eredivisien mestaruuteen ja KNVB-cupin voittoon. Hän pelasi Ajaxissa kaikkiaan 77 Eredivisien ottelua ja teki kahdeksan maalia. Mestarien liigassa hän pelasi 11 ottelua ja teki kaksi maalia. Eurooppa-liigassa hän pelasi yhdeksän ottelua.

#### Juventus

Heinäkuussa 2019 de Ligt siirtyi Ajaxista Juventukseen 75 miljoonan euron siirtosummalla. Ensimmäisellä kaudellaan Serie A:ssa hän pelasi 29 ottelua, joissa 26 kertaa avauskokoonpanossa, ja teki niissä neljä maalia: marraskuussa Torinoa, helmikuussa Fiorentinaa, kesäkuussa Lecceä ja heinäkuussa Udinesea vastaan. Juventus voitti liigamestaruuden. Mestarien liigassa de Ligt pelasi kuusi ottelua, jotka kaikki alusta loppuun.

Kaudella 2020–2021 de Ligt oli aluksi sivussa pari kuukautta olkapäävamman vuoksi ja pelasi lopulta 27 Serie A -ottelua, joista 25 ottelua avauskokoonpanossa, ja teki maalin huhtikuussa Parmaa vastaan. Juventus voitti Italian cupin. Mestarien liigassa de Ligt pelasi viisi ottelua.

Kaudella 2021–2022 de Ligt pelasi Serie A:ssa 31 ottelua, joista 29 ottelua avauskokoonpanossa, ja teki niissä kolme maalia: syyskuussa Speziaa, helmikuussa Torinoa ja huhtikuussa Cagliaria vastaan. Mestarien liigassa hän pelasi seitsemän ottelua.

#### Bayern München

De Ligt siirtyi Bayern Müncheniin 67 miljoonan euron siirtosummalla kesällä 2022. Tulokaskaudellaan hän pelasi Bundesliigassa 31 ottelua ja teki kolme maalia Bayernin voittaessa mestaruuden. Mestarien liigassa hän pelasi seitsemän ottelua.

### Maajoukkueura

Maajoukkuedebyyttinsä Alankomaiden paidassa de Ligt teki 25. maaliskuuta 2017, kaikkien aikojen nuorimpana Alankomaiden maajoukkuepelaajana vuoden 1931 jälkeen. Heinäkuun 2023 loppuun mennessä hän on pelannut 41 maaottelua. Hän on tehnyt maalin maaliskuussa 2019 EM-karsintaottelussa Saksaa vastaan ja kesäkuussa 2019 Kansojen liigan välieräottelussa Englantia vastaan.

Kesällä 2021 pelatuissa EM-kilpailuissa de Ligt oli vammojen vuoksi sivussa ensimmäisestä ottelusta mutta pelasi kolmessa muussa ottelussa avauskokoonpanossa. Neljännesvälieräottelussa Tšekkiä vastaan hänet ajettiin ulos kentältä 55. minuutilla käsivirheen vuoksi. MM-kilpailuissa 2022 hän pelasi kokonaan alkulohko-ottelun Senegalia vastaan ja tuli hetkeksi vaihdosta kentälle neljännesvälieräottelussa Yhdysvaltoja vastaan.

Pelityyli
---------

De Ligt on itse verrannut pelityyliään Gerard Piquéhen. De Ligtiä kuvaillaan vahvaksi puolustajaksi, joka myös osaa antaa hyviä syöttöjä ja liikkua nopeasti. De Ligtillä ei kuvailla olevan suuria heikkouksia pelissään.

Lähteet
-------

1. 1 2 3  Matthijs de Ligt - Player Profile 18/19 *Transfermarkt.com*. Viitattu 8.3.2019. (englanniksi)
2. ↑  UEFA Europa League - Ajax-Man. United *uefa.com*.  24.5.2017. UEFA. Viitattu 20.7.2019.
3. ↑  Morgan, Spencer: Matthijs de Ligt presented with 2018 Golden Boy award after seeing off Liverpool's Trent Alexander-Arnold and Real Madrid's Vinicius Junior *dailymail.co.uk*.  17.12.2018. Daily Mail. Viitattu 20.7.2019.
4. ↑  Soininen, Maisa & Touru, Ville: Ajax eteni Mestarien liigan välieriin ensi kertaa sitten Jari Litmasen kultavuosien! Barcelona murskasi ManUn *is.fi*.  16.4.2019. Sanoma Media Finland Oy. Viitattu 20.7.2019.
5. 1 2 3 4 5 6  Matthijs de Ligt Transfermarkt-sivustolla (englanniksi)
6. ↑  Juventus vahvisti kaupan: de Ligt 75 miljoonalla eurolla seuraan *Yle*.  18.7.2019. Viitattu 18.7.2019.
7. ↑  Matthijs de Ligt suffers nightmare debut as Holland are stunned by Bulgaria *The Guardian*.  25.3.2017. Viitattu 20.7.2019.
8. ↑  Samadi, Faaez: Holland star Matthijs De Ligt sent off for cynical handball to stop Patrik Schick going in on goal in Euro 2020 last-16 defeat by Czech Republic... as Gary Neville criticises 'a really poor bit of defending' by Dutchman *Daily Mail*.  27.6.2022. Viitattu 25.12.2022. (englanniksi)
9. ↑  'I am similar to Pique' - De Ligt compares himself to Spanish defender amid Barca links *goal.com*.  1.12.2018. Viitattu 20.7.2019.
10. ↑  Shushkova, Lorihanna: Matthijs de Ligt: How good is the Ajax captain? *totalfootballanalysis.com*.  28.9.2018. Viitattu 20.7.2019.

Bayern München – Saksan Bundesliiga
1 Neuer |
2 Upamecano |
4 de Ligt |
5 Pavard |
6 Kimmich |
7 Gnabry |
8 Goretzka |
10 Sané |
11 Coman |
13 Choupo-Moting |
14 Wanner |
17 Mané |
19 Davies |
20 Sarr |
21 Hernández |
22 Cancelo |
23 Blind |
25 Müller |
26 Ulreich |
27 Sommer |
35 Schenk |
38 Gravenberch |
39 Tel |
40 Mazraoui |
42 Musiala |
44 Stanišić |
Valmentaja Nagelsmann

Alankomaiden joukkue – Jalkapallon EM-kilpailut 2020
1 Stekelenburg |
2 Veltman |
3 de Ligt |
4 Aké |
5 Wijndal |
6 de Vrij |
7 Berghuis |
8 Wijnaldum |
9 L. de Jong |
10 Depay |
11 Promes |
12 van Aanholt |
13 Krul |
14 Klaassen |
15 de Roon |
16 Gravenberch |
17 Blind |
18 Malen |
19 Weghorst |
20 van de Beek |
21 F. de Jong |
22 Dumfries |
23 Bizot |
24 Koopmeiners |
25 Timber |
26 Gakpo |
Valmentaja de Boer

Alankomaiden joukkue – Jalkapallon MM-kilpailut 2022
1 Pasveer |
2 Timber |
3 de Ligt |
4 van Dijk |
5 Aké |
6 de Vrij |
7 Bergwijn |
8 Gakpo |
9 L. de Jong |
10 Depay |
11 Berghuis |
12 Lang |
13 Bijlow |
14 Klaassen |
15 de Roon |
16 Malacia |
17 Blind |
18 Janssen |
19 Weghorst |
20 Koopmeiners |
21 F. de Jong |
22 Dumfries |
23 Noppert |
24 Taylor |
25 Simons |
26 Frimpong |
Valmentaja van Gaal



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Alankomaat

 |

 |